CELEX: 52016PC0175
Language: fi
Date: 2016-04-04
Title: Ehdotus NEUVOSTON PÄÄTÖS hyväksynnän antamisesta Euroopan komissiolle Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemiseen

EUROOPAN KOMISSIO
            Bryssel 4.4.2016
            COM(2016) 175 final
            2016/0093(NLE)
            Ehdotus
            NEUVOSTON PÄÄTÖS
            hyväksynnän antamisesta Euroopan komissiolle Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemiseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               Marseillessa 29. syyskuuta 2008 pidetyn EU:n ja Intian huippukokouksen aikana hyväksyttiin uusi EU:n ja Intian yhteinen toimintasuunnitelma, jossa määrätään, että molempien osapuolten olisi tehtävä yhteistyötä siviilikäyttöön tarkoitetun ydinenergian tutkimuksessa ja kehittämisessä kansainvälisten velvoitteidensa mukaisesti.
            
            
               Tällaisen yhteistyön olisi perustuttava yhteiseen etuun, ja sen ansiosta kunkin osapuolen olisi oltava mahdollista osallistua toisen osapuolen tutkimustoimintaan, siten kuin asiasta määrätään EU:n ja Intian tiede- ja teknologiasopimuksessa, ja sen olisi katettava Horisontti 2020 -ohjelmaa täydentävässä Euroopan atomienergiayhteisön, jäljempänä ’Euratom’, puitesopimuksessa mainitut tutkimusalat. 
            
            
               Neuvosto hyväksyi 3. heinäkuuta 2009 Euroopan komissiota varten neuvotteluohjeet sopimuksen tekemiseksi Euratomin ja Intian välillä tutkimusta ja kehittämistä koskevasta yhteistyöstä ydinenergian rauhanomaisen käytön alalla. 
            
            
               Komissio katsoo, että tämän ehdotuksen liitteenä oleva sopimusluonnos on neuvotteluohjeiden mukainen.
            
            
               Ehdotetusta sopimuksesta ei ole taloudellisia vaikutuksia EU:n talousarvioon. Sopimuksen mukainen tutkimustoiminta on tarkoitus rahoittaa Euratomin tutkimuksen ja kehittämisen puiteohjelmien nojalla.
            
            
               Edellä esitetyn perusteella komissio ehdottaa, että neuvosto hyväksyy Euroopan atomienergiayhteisön perustamissopimuksen, jäljempänä ’Euratomin perustamissopimus’, 101 artiklan toisen kohdan mukaisesti liitteenä olevan ehdotusluonnoksen neuvoston päätökseksi Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemisestä Euroopan komission toimesta.
            
            
               2.INTRESSITAHOJEN KUULEMINEN JA VAIKUTUSTEN ARVIOINTI
            
            
               Ei sovelleta.
            
            
               3.EHDOTUKSEEN LIITTYVÄT OIKEUDELLISET NÄKÖKOHDAT
            
            
               Tämän sopimuksen tekeminen perustuu Euratomin perustamissopimuksen 101 artiklan 2 kohtaan.
            
            
               2016/0093 (NLE)
            
            
               Ehdotus
            
            
               NEUVOSTON PÄÄTÖS
            
            
               hyväksynnän antamisesta Euroopan komissiolle Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemiseen
            
            
               EUROOPAN UNIONIN NEUVOSTO, joka
            
            
               ottaa huomioon Euroopan atomienergiayhteisön perustamissopimuksen ja erityisesti sen 101 artiklan 2 kohdan,
            
            
               ottaa huomioon Euroopan komission ehdotuksen
            
         
         
            
               sekä katsoo seuraavaa:
            
            
               (1)Euroopan komissio on 3 päivänä heinäkuuta 2009 annettujen neuvoston ohjeiden mukaisesti neuvotellut tutkimus- ja kehittämisyhteistyötä ydinenergian rauhanomaisen käytön alalla koskevasta sopimuksesta Euroopan atomienergiayhteisön ja Intian tasavallan hallituksen välillä.
            
            
               (2)Nämä neuvottelut on nyt saatu menestyksekkäästi päätökseen.
            
            
               (3)Olisi hyväksyttävä, että Euroopan komissio tekee sopimuksen,
            
            
               ON HYVÄKSYNYT TÄMÄN PÄÄTÖKSEN: 
            
            
               Ainoa artikla
            
            
               Hyväksytään, että Euroopan komissio tekee Euroopan atomienergiayhteisön ja Intian tasavallan hallituksen välisen sopimuksen tutkimus- ja kehittämisyhteistyöstä ydinenergian rauhanomaisen käytön alalla. Sopimuksen teksti on tämän päätöksen liitteenä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
               
            
         
         
      
    ---documentbreak--- 
      
         
               EUROOPAN KOMISSIO
            Bryssel 4.4.2016
            COM(2016) 175 final
            LIITE
            ehdotukseen neuvoston päätökseksi Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemisestä Euroopan komission toimesta
            Neuvoston päätös
            Euroopan atomienergiayhteisön ja Intian tasavallan hallituksen välinen sopimus tutkimus- ja kehittämisyhteistyöstä ydinenergian rauhanomaisen käytön alalla
            
               
         
         
            
               LIITE
            
            
               ehdotukseen neuvoston päätökseksi Euroopan atomienergiayhteisön ja Intian tasavallan hallituksen välisen tutkimus- ja kehittämisyhteistyötä ydinenergian rauhanomaisen käytön alalla koskevan sopimuksen tekemisestä Euroopan komission toimesta
            
            
               Neuvoston päätös
            
            
               Euroopan atomienergiayhteisön ja Intian tasavallan hallituksen välinen sopimus tutkimus- ja kehittämisyhteistyöstä ydinenergian rauhanomaisen käytön alalla
            
            
            
               EUROOPAN ATOMIENERGIAYHTEISÖ (EURATOM),
            
            
               jäljempänä ’yhteisö’, ja
            
            
               INTIAN TASAVALLAN HALLITUS,
            
            
               jäljempänä ’Intia’,
            
            
               jäljempänä ’osapuolet’,
            
            
            
               HALUAVAT kehittää edelleen pitkäaikaista ja vakaata tieteellistä ja teknologista yhteistyötä yhteisen edun mukaisilla aloilla ydinenergian rauhanomaisen ja räjähteet poissulkevan käytön alalla molemminpuolisen hyödyn ja vastavuoroisuuden pohjalta ja oman lainsäädäntönsä ja kansainvälisten velvoitteidensa mukaisesti, 
            
            
               OTTAVAT HUOMIOON Euroopan talousyhteisön ja Intian tasavallan välillä vuonna 1985 tehdyn kauppaa ja taloudellista yhteistyötä koskevan sopimuksen ja vuonna 1998 allekirjoitetun Euroopan yhteisön ja Intian tasavallan hallituksen tiede- ja teknologiayhteistyötä koskevan sopimuksen, joiden puitteissa on aktiivisesti tehty yhteistyötä ja vaihdettu tietoa,
            
            
               OTTAVAT erityisesti HUOMIOON Euroopan atomienergiayhteisön ja Intian tasavallan hallituksen välisen fuusioenergian tutkimusta koskevan yhteistyösopimuksen, joka tuli voimaan 17 päivänä toukokuuta 2010, 
            
            
               OTTAVAT HUOMIOON tieteen ja teknologian merkityksen yhteisön ja Intian taloudelliselle ja sosiaaliselle kehitykselle, 
            
            
               OTTAVAT HUOMIOON tarpeen edistää tiede- ja teknologiayhteistyön tulosten soveltamista molempien osapuolten taloudelliseksi ja sosiaaliseksi hyödyksi,
            
            
               OTTAVAT HUOMIOON, että yhteisö ja Intia toteuttavat parhaillaan tutkimus- ja kehitystoimia ydinenergian rauhanomaisen käytön alalla ja että vastavuoroisesta osallistumisesta toisen osapuolen tutkimus- ja kehittämistoimiin on molemminpuolista hyötyä,
            
            
               KATSOVAT, että yhteisön ja Intian ydinenergian rauhanomaisen käytön alalla tekemän yhteistyön olisi edistettävä molempien edun mukaisilla aloilla tehtävää tutkimusta,
            
            
               KATSOVAT, että Intialla sekä yhteisöllä ja kaikilla sen jäsenvaltioilla on erityisiä ydinmateriaalivalvontasopimuksia Kansainvälisen atomienergiajärjestön IAEA:n, jäljempänä ’atomienergiajärjestö’, kanssa,
            
         
         
            
               KATSOVAT, että Intian ja atomienergiajärjestön välisessä ydinmateriaalivalvontasopimuksessa määrätään yhteistyöstä Intian kanssa ydinenergian rauhanomaisen käytön alalla ja siviilikäyttöön tarkoitettua ydinenergiaa koskevan Intian ohjelman kehittämiseksi edelleen kestävältä pohjalta ja pitkällä aikavälillä,
            
            
               VAHVISTAVAT Intian hallituksen, yhteisön ja sen jäsenvaltioiden hallitusten tuen atomienergiajärjestön tavoitteille, 
            
            
               PANEVAT MERKILLE, että ydinmateriaalivalvontaa sovelletaan yhteisössä sekä Euratomin perustamissopimuksen 7 luvun että yhteisön, sen jäsenvaltioiden ja atomienergiajärjestön välillä tehtyjen ydinmateriaalivalvontasopimusten nojalla,
            
            
               TUNNUSTAVAT Intian, yhteisön ja sen jäsenvaltioiden saavuttaneen terveyttä, turvallisuutta, ydinenergian rauhanomaista käyttöä ja ympäristönsuojelua koskevien lakiensa ja asetustensa avulla vertailukelpoisen tason ydinenergian rauhanomaisen käytön ja ydinturvallisuuden alalla,
            
            
            
               OVAT SOPINEET SEURAAVAA:
            
            
               1 artikla
                  Määritelmät
            
            
               Tässä sopimuksessa tarkoitetaan
            
            
               1)’osapuolilla’ Intian hallitusta ja Euroopan atomienergiayhteisöä. ’Osapuolella’ tarkoitetaan yhtä edellä mainituista ’osapuolista’;
            
            
               2)’yhteisöllä’ sekä
            
            
               a)Euroopan atomienergiayhteisön (Euratom) perustamissopimuksella luotua oikeushenkilöä että
            
            
               b)alueita, joihin Euratomin perustamissopimusta sovelletaan;
            
            
               3)’yhteistoiminnalla’ kaikkea toimintaa, johon osapuolet ryhtyvät tai jota ne tukevat tämän sopimuksen mukaisesti ja johon kuuluu yhteistä tutkimusta;
            
            
               4)’tiedoilla’ yhteiseen tutkimukseen perustuvia tieteellisiä tai teknisiä tietoja, tutkimuksen ja kehittämisen tuloksia tai menetelmiä sekä kaikkia muita tietoja, joiden antamista tai vaihtamista osapuolet ja/tai yhteiseen tutkimukseen osallistuvat osanottajat pitävät välttämättömänä tämän sopimuksen tai sen nojalla tehdyn tutkimustyön toteuttamisen yhteydessä;
            
            
               5)’henkisellä omaisuudella’ maailman henkisen omaisuuden järjestön perustamisesta Tukholmassa 14 päivänä heinäkuuta 1967 tehdyn yleissopimuksen 2 artiklan mukaisesti määriteltyä henkistä omaisuutta;
            
            
               6)’yhteisellä tutkimuksella’ tutkimusta ja siihen liittyvää koulutusta tai teknologista kehittämistä, joka toteutetaan toisen tai molempien osapuolten taloudellisella tuella tai ilman sitä ja jossa on osanottajia sekä yhteisöstä että Intiasta ja jonka osapuolet tai niiden tieteellisiä tutkimusohjelmia toteuttavat osanottajat ovat kirjallisesti nimenneet yhteiseksi tutkimukseksi. Mikäli rahoittajana on vain toinen osapuoli, tämä osapuoli ja kyseisen hankkeen osanottaja huolehtivat nimeämisestä;
            
            
               7)’osanottajalla’ henkilöä, tutkimuslaitosta, oikeushenkilöä tai yritystä tai muuta tahoa, mukaan lukien tieteelliset ja teknologiset organisaatiot ja virastot, jonka jompikumpi osapuoli sallii osallistuvan yhteistoimintaan tämän sopimuksen nojalla, mukaan lukien osapuolet itse;
            
            
               8)’henkisillä tuotteilla’ tietoa ja/tai henkistä omaisuutta;
            
            
               9) ’henkilöllä’ luonnollista henkilöä, yritystä tai muuta tahoa, jonka osapuolet ovat nimenneet ja johon sovelletaan osapuolen lainkäyttövaltaan kuuluvalla alueella voimassa olevia lakeja ja asetuksia;
            
            
               10)’ydinaineilla’ kaikkia lähtöaineita tai erityisiä halkeamiskelpoisia aineita sellaisina kuin ne määritellään Kansainvälisen atomienergiajärjestön sanastossa. 
            
         
         
            
            
               2 artikla
                  Tarkoitus
            
            
               1. Tämän sopimuksen yleisenä tarkoituksena on edistää ja helpottaa tutkimus- ja kehittämisyhteistyötä, jäljempänä ’T&K-yhteistyö’, ydinenergian rauhanomaisen, räjähteet poissulkevan ja ei-sotilaallisen käytön aloilla molemminpuolisen edun, oikeudenmukaisuuden ja vastavuoroisuuden pohjalta tavoitteena vahvistaa yleistä yhteistyösuhdetta yhteisön ja Intian välillä ja niiden ydinohjelmien tarpeiden ja painopisteiden mukaisesti.
            
            
               2. Tämän sopimuksen tarkoituksena on edistää T&K-yhteistyötä yhteisön ja Intian välillä ja erityisesti helpottaa kummankin osapuolen tutkimusyksiköiden osallistumista toisen osapuolen asiaan liittyvissä tutkimusohjelmissa toteutettuihin tutkimushankkeisiin.
            
            
               3. Tämän sopimuksen ei katsota sitovan osapuolia minkäänlaiseen yksinoikeuteen, ja kumpikin osapuoli voi tehdä liiketoimia toisesta riippumatta. 
            
            
               4. Tätä sopimusta sovelletaan siten, että
            
            
               a) ei haitata tai viivästytetä ydinenergia-alan toimintoja kumman tahansa osapuolen alueella;
            
            
               b) ei puututa tällaisiin toimintoihin;
            
            
               c) se on hyvän hallintokäytännön mukaista, jotta voidaan taata tällaisten toimintojen taloudellinen ja varma toteuttaminen.
            
            
               5. Tämän sopimuksen määräyksiä ei sovelleta seuraaviin tarkoituksiin:
            
            
               a) puuttumaan osapuolten ydinenergiapolitiikkaan tai -ohjelmiin taikka estämään ydinenergian rauhanomaisen käytön edistämistä;
            
            
               b) estämään ydinaineiden, muiden kuin ydinaineiden ja laitteistojen vapaata liikkuvuutta yhteisön alueella tai Intian alueella.
            
            
            
               3 artikla
                  Periaatteet
            
            
               Yhteistoiminta perustuu seuraaviin periaatteisiin:
            
            
               1)etujen kokonaistasapainoon perustuva molemminpuolinen hyöty;
            
            
               2)vastavuoroinen mahdollisuus osallistua kummankin osapuolen toteuttamiin tutkimukseen ja teknologiseen kehittämiseen liittyviin toimiin;
            
            
               3)yhteistoiminnan osanottajien toimiin mahdollisesti vaikuttavan tiedon varhainen vaihto;
            
            
               4)henkisen omaisuuden tehokas suojaaminen ja teollis- ja tekijänoikeuksien oikeudenmukainen jakaminen.
            
            
               4 artikla
                  T&K-yhteistoiminnan alat
            
         
         
            
               Tämän sopimuksen mukainen yhteistyö voi kattaa kaikki tutkimukseen ja teknologian kehittämiseen, jäljempänä ’T&K’, liittyvät toimet, joista määrätään yhteisön perustamissopimuksen 7 artiklan mukaisissa ydinalan tutkimusta ja koulutusta koskevissa yhteisön (Euratomin) puiteohjelmissa, ja Intiassa ydinenergian rauhanomaisen käytön edistämiseksi vastaavilla tieteen ja teknologian aloilla toteutettavat T&K-toimet. Tällaista yhteistyötä on tehtävä kummankin osapuolen toimivallan ja ohjelmien puitteissa ja niiden lainsäädännön ja kansainvälisten velvoitteiden mukaisesti. Siihen voivat sisältyä seuraavat T&K-alat:
            
            
               ydinfissio
            
            
               –i) reaktorien turvallisuus, lukuun ottamatta reaktoreita, joissa käytetään korkeasti (yli 20 prosenttia U235:tä) rikastettua uraania, ja tällaisiin reaktoreihin liittyvien laitosten ja polttoainekierron turvallisuus;
                     
            
            
               –ii) säteilysuojelu ja ympäristön seuranta;
            
            
               –iii) radioaktiivisen jätteen käsittely, erityisesti jätteen tilavuuden pienentäminen, prosessointi ja käyttäytyminen varastossa;
            
            
               –iv) ydinlaitosten käytöstäpoisto, puhdistaminen ja purkaminen; 
            
            
                edistyminen ydinturvallisuuden, ydinturvajärjestelyjen ja ydinmateriaalivalvonnan tekniikoiden ja menetelmien kehittämisessä;
            
            
                perustutkimus ja soveltava tutkimus ydintieteiden alalla;
            
            
                ydinteknologian muut kuin sähköntuotantoon liittyvät sovellukset, kuten maatalous, terveydenhuolto, teollisuudessa käytettävät isotoopit;
            
            
                hallittu lämpöydinfuusio;
            
            
                koulutus;
            
            
                muut yhteistyön alat, jotka liittyvät siviilikäyttöön tarkoitetun ydinenergian tutkimukseen ja kehittämiseen ja joista osapuolet voivat sopia keskenään, mikäli alat kuuluvat osapuolten ohjelmiin.
            
            
               Tässä artiklassa tarkoitettu yhteistyö voi tapahtua osapuolten välillä sekä myös osapuolten alueille sijoittautuneiden valtuutettujen henkilöiden ja yritysten välillä.
            
            
            
               5 artikla
                  Yhteistoiminnan muodot
            
            
               1.Osapuolet edistävät soveltamiensa lakien, asetusten ja toimintaperiaatteiden mukaisesti siinä määrin kuin on käytännössä mahdollista osanottajien osallistumista tämän sopimuksen nojalla ja pyrkivät luomaan tasavertaiset mahdollisuudet tieteellisiin ja teknologian tutkimus- ja kehittämistoimiinsa osallistumiselle.
            
            
               2.Yhteistoimintaa voidaan toteuttaa seuraavissa muodoissa:
            
            
               a)intialaisten tutkimusyksiköiden osallistuminen ydinalan tutkimusta ja koulutusta koskevien yhteisön (Euratomin) puiteohjelmien mukaisiin T&K-hankkeisiin ja yhteisöön sijoittautuneiden tutkimusyksiköiden osallistuminen samanlaisiin Intian T&K-ohjelmiin. Kyseisen osallistumisen yhteydessä noudatetaan kummankin osapuolen T&K-ohjelmissa sovellettavia sääntöjä ja menettelyjä;
            
            
               b)yhteiset T&K-hankkeet: yhteiset T&K-hankkeet toteutetaan, kun osanottajat ovat laatineet liitteen A mukaisen teknologian hallintasuunnitelman;
            
            
               c)opiskelijoiden, tutkijoiden ja teknisten asiantuntijoiden vierailut ja vaihdot;
            
         
         
            
               d)tieteellisten seminaarien, konferenssien, symposiumien, työpajojen ja lyhytaikaisen koulutuksen järjestäminen yhdessä sekä asiantuntijoiden osallistuminen näihin toimintoihin;
            
            
               e)näytteiden, materiaalien, välineiden ja laitteiden vaihtaminen, jakaminen ja siirtäminen kokeita varten;
            
            
               f)tämän sopimuksen mukaiseen yhteistyöhön vaikuttavia toimintatapoja, lakeja, asetuksia ja ohjelmia koskevan tiedon vaihto;
            
            
               g)muut mahdolliset yhteistoiminnan muodot, joita tämän sopimuksen 10 artiklan mukaisesti perustettu ohjauskomitea suosittelee ja jotka ovat kumpaankin osapuoleen sovellettavien toimintaperiaatteiden ja menettelyjen mukaisia. 
            
            
            
               6 artikla
                  Rauhanomainen käyttö
            
            
               1.
                     Tämän sopimuksen mukaista yhteistyötä tehdään vain rauhanomaisiin ja räjähteet poissulkeviin tarkoituksiin.
            
            
               2.
                     Osapuolet varmistavat, että tämän sopimuksen nojalla siirrettyjä aineita, ydinaineita, laitteita ja teknologiaa sekä talteen otettuja tai sivutuotteina saatuja ydinaineita siirretään ainoastaan rauhanomaisiin ja räjähteet poissulkeviin tarkoituksiin.
            
            
            
               7 artikla
                  Ydinturvallisuus
            
            
               Sovelletaan ydinturvallisuutta koskevan yleissopimuksen (CNS-IAEA asiakirja INFCIRC/449), jonka sopimuspuolia Intia, yhteisö ja sen jäsenvaltiot ovat, määräyksiä. Sopimuksen osapuolille ja yhteisön jäsenvaltioille ei saa aiheutua ydinturvallisuutta koskevasta yleissopimuksesta johtuvien velvoitteiden lisäksi muita velvoitteita.
            
            
            
               8 artikla
                  Ydinmateriaalivalvonta
            
            
               1.
                     Intian tasavallalle tämän sopimuksen nojalla siirrettyihin ydinaineisiin ja laitteisiin samoin kuin talteen otettuihin tai sivutuotteena saatuihin seuraavien sukupolvien ydinaineisiin sovelletaan edelleen IAEA:n ydinmateriaalivalvontaa Intian hallituksen ja kansainvälisen atomienergiajärjestön välillä ydinmateriaalivalvonnan soveltamisesta siviilikäyttöön tarkoitettuihin ydinlaitoksiin (INFCIRC/754) tehdyn sopimuksen, joka tuli voimaan 11 päivänä toukokuuta 2009, ja sen myöhempien lisäysten nojalla. 
            
            
               2.
                     Yhteisön jäsenvaltioille tämän sopimuksen nojalla siirrettyihin ydinaineisiin ja laitteisiin samoin kuin talteen otettuihin tai sivutuotteena saatuihin seuraavien sukupolvien ydinaineisiin sovelletaan edelleen Euratomin ydinmateriaalivalvontaa Euratomin perustamissopimuksen mukaisesti ja Kansainvälisen atomienergiajärjestön ydinmateriaalivalvontaa seuraavien sopimusten mukaisesti:
            
            
               i)
                     Itävallan tasavallan, Belgian kuningaskunnan, Tanskan kuningaskunnan, Suomen tasavallan, Saksan liittotasavallan, Helleenien tasavallan, Irlannin, Italian tasavallan, Luxemburgin suurherttuakunnan, Alankomaiden kuningaskunnan, Portugalin tasavallan, Espanjan kuningaskunnan, Ruotsin kuningaskunnan, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan, Slovakian tasavallan, Bulgarian tasavallan ja Romanian tasavallan, yhteisön ja IAEA:n välillä 5 päivänä huhtikuuta 1973 tehty sopimus ydinsulkusopimuksen III artiklan 1 ja 4 kohdan täytäntöönpanosta, jäljempänä ’yhteisön ydinaseettomien jäsenvaltioiden ydinmateriaalivalvontasopimus’, sellaisena kuin se on täydennettynä 22 päivänä syyskuuta 1998 tehdyllä lisäpöytäkirjalla (INFCIRC/193);
            
            
               ii)
                     Ison-Britannian ja Pohjois-Irlannin yhdistyneen kuningaskunnan, yhteisön ja IAEA:n välillä 6 päivänä syyskuuta 1976 tehty sopimus ydinmateriaalivalvonnan soveltamisesta Ison-Britannian ja Pohjois-Irlannin yhdistyneessä kuningaskunnassa ydinsulkusopimuksen yhteydessä, jäljempänä ’Yhdistyneen kuningaskunnan ydinmateriaalivalvontasopimus’, sellaisena kuin se on täydennettynä 22 päivänä syyskuuta 1998 tehdyllä lisäpöytäkirjalla (INFCIRC/263); sekä
            
            
               iii)
                     Ranskan, yhteisön ja IAEA:n välillä 27 heinäkuuta 1978 tehty sopimus ydinmateriaalivalvonnan soveltamisesta Ranskassa, jäljempänä ’Ranskan ydinmateriaalivalvontasopimus’, sellaisena kuin se on täydennettynä 22 päivänä syyskuuta 1998 tehdyllä lisäpöytäkirjalla (INFCIRC/290).
            
            
            
         
         
            
               9 artikla
            
            
               Uudelleensiirrot
            
            
               1.
                     Vastaanottavan osapuolen on pyydettävä lähettävän osapuolen kirjallinen etukäteissuostumus sille tämän sopimuksen mukaisesti siirrettyjen materiaalin, ydinaineen, laitteiden ja asiaan liittyvien teknologioiden siirtämiseksi uudelleen osapuolten lainkäyttövallan ulkopuolelle. 
            
            
               2.
                     Vastaanottavan osapuolen on pyydettävä lähettävän osapuolen kirjallinen etukäteissuostumus myös lähettävän osapuolen sille alun perin siirtämien materiaalin, ydinaineen, laitteiden ja asiaan liittyvien teknologioiden käytön kautta talteen otettujen, tuotettujen tai johdettujen materiaalin, ydinaineen, laitteiden ja asiaan liittyvien teknologioiden siirroille.
            
            
               3.
                     Vastaanottavan osapuolen on myös saatava hallituksen hallitukselle antamat takuut kolmannelta osapuolelta, jolle se aikoo toteuttaa 1 kohdassa kuvatun uudelleensiirron tai 2 kohdassa kuvatun siirron, sen vahvistamiseksi, että uudelleen siirrettävät tai siirrettävät erät
            
            
               a) käytetään ainoastaan rauhanomaisiin ja räjähteet poissulkeviin tarkoituksiin, ja 
            
            
               b) ne kuuluvat IAEA:n ydinmateriaalivalvonnan piiriin.
            
            
            
               10 artikla
                  Yhteistoiminnan koordinointi ja helpottaminen
            
            
               1.Tämän sopimuksen mukaista yhteistoimintaa koordinoivat ja edistävät Intian puolesta atomienergiavirasto ja yhteisön puolesta Euratomin puiteohjelmien mukaisten tutkimustoimien hallinnoinnista vastaava Euroopan komission yksikkö, jotka toimivat toimeenpanevina eliminä.
            
            
               2.Toimeenpanevat elimet perustavat tämän sopimuksen hallinnoimiseksi T&K-yhteistyön ohjauskomitean, jäljempänä ’ohjauskomitea’; komiteassa on yhtä suuri määrä kummankin osapuolen virallisia edustajia; komitea laatii oman työjärjestyksensä.
            
            
               3.Ohjauskomitean tehtävänä on
            
            
               a)edistää ja valvoa tämän sopimuksen 5 artiklassa mainittuja T&K-yhteistoiminnan eri muotoja;
            
            
               b)suositella yhteisiä T&K-hankkeita, joiden kustannuksiin osallistuvat molemmat osapuolet; toimeenpanevat elimet julkaisevat näistä hankkeista samanaikaisesti yhteisesti hyväksytyn ehdotuspyynnön;
            
            
               Yhden osanottajapuolen tutkijoiden toisen osapuolen ohjelman yhteydessä esittämien yhteisten hankkeiden valinnasta vastaa valitseva osapuoli noudattaen omia valintamenettelyjään, joihin voivat osallistua toisen osapuolen asiantuntijat;
            
            
               c)ilmoittaa seuraavan vuoden osalta 5 artiklan 2 kohdan a alakohdan mukaisesti mahdollisten T&K-yhteistyöalojen joukosta ne molemminpuolista etua edustavat ensisijaiset alat tai osa-alueet, joilla yhteistyötä pyritään toteuttamaan;
            
            
               d)ehdottaa 5 artiklan 2 kohdan c alakohdan mukaisesti osapuolten tutkijoille sellaisten hankkeiden yhdistämistä, joista on molemminpuolista etua ja jotka täydentävät toisiaan;
            
            
               e)varmistaa, että 5 artiklan 2 kohdan e, f ja g alakohta pannaan täytäntöön täysin tämän sopimuksen määräysten kanssa yhdenmukaisesti;
            
            
               f)antaa 5 artiklan 2 kohdan mukaisia suosituksia;
            
            
               g)antaa osapuolille neuvoja siitä, miten tämän sopimuksen periaatteiden mukaista yhteistyötä voidaan tehostaa ja parantaa;
            
         
         
            
               h)tarkastella tämän sopimuksen toimivuutta ja täytäntöönpanoa;
            
            
               i)antaa vuosittain osapuolille kertomus tämän sopimuksen perusteella tehdyn yhteistyön tilanteesta, saavutetusta tasosta ja tehokkuudesta.
            
            
               4.Ohjauskomitea kokoontuu pääsääntöisesti kerran vuodessa yhteisesti päätetyn aikataulun mukaisesti; kokoukset olisi järjestettävä vuorotellen yhteisössä ja Intiassa. Ylimääräisiä kokouksia voidaan järjestää jommankumman osapuolen pyynnöstä.
            
            
               5.Ohjauskomitean päätökset tehdään yksimielisesti. Jokaisessa kokouksessa pidetään pöytäkirjaa, johon kirjataan päätökset ja tärkeimmät käsitellyt asiat. Ohjauskomitean molemmat puheenjohtajat hyväksyvät pöytäkirjan.
            
            
               6.Kokouksen isäntänä toimiva osapuoli vastaa ohjauskomitean kokouksiin suoraan liittyvistä kustannuksista, matka- ja majoituskustannuksia lukuun ottamatta. Muista ohjauskomitean aiheuttamista tai sen nimissä aiheutetuista kuluista vastaa se osapuoli, johon kulut aiheuttaneet jäsenet ovat sidoksissa.
            
            
            
               11 artikla
                  Rahoitus
            
            
               1.Yhteistoiminnan edellytyksenä on riittävän rahoituksen saaminen, ja yhteistoimintaa säätelevät osapuolten alueella sovellettavat lait ja asetukset, toimintaperiaatteet ja ohjelmat. Yhteistoiminnan osanottajien kustannusten perusteella ei siirretä varoja osapuolelta toiselle.
            
            
               2.Jos toisen osapuolen erityiset yhteistyöohjelmat edellyttävät toisen osapuolen osanottajien taloudellista tukea, tällaiset avustukset tai rahoitusosuudet toteutetaan osapuolten alueilla sovellettavien lakien ja asetusten mukaisesti. Tällaisessa tapauksessa rahoitusehdot kuvataan erityisessä sopimuksessa, joka ei saa olla ristiriidassa tämän sopimuksen ehtojen kanssa.
            
            
            
               12 artikla
            
            
               Henkilöstön ja koelaitteiden maahanpääsy
            
            
               Kumpikin osapuoli toteuttaa kaikki kohtuullisiksi katsottavissa olevat toimet ja tekee parhaansa osapuolten alueilla sovellettavien lakien ja asetusten asettamissa rajoissa helpottaakseen osapuolten tämän sopimuksen määräysten mukaisesti yksilöimään yhteistoimintaan osallistuvan tai siinä käytettävän henkilöstön, materiaalin, tietojen, näytteiden, välineiden ja laitteiden pääsyä kokeellisiin tarkoituksiin alueelleen, alueella oleskelua ja sieltä poistumista.
            
            
            
               13 artikla
                  Tiedon levitys ja käyttö
            
            
               1.
                     Yhteisön T&K-hankkeisiin osallistuvien Intiaan sijoittautuneiden tutkimusyksiköiden on noudatettava tiedon omistuksen, levittämisen ja käytön sekä tällaisen osallistumisen yhteydessä syntyvän henkisen omaisuuden osalta yhteisön T&K-erityisohjelmien yhteydessä saatujen tutkimustulosten levitystä koskevia sääntöjä sekä tämän sopimuksen liitteen A, joka on tämän sopimuksen erottamaton osa, määräyksiä. Kyseistä liitettä voidaan muuttaa sanotun kuitenkaan rajoittamatta tämän sopimuksen määräyksiä.
            
            
               2.
                     Intian T&K-hankkeisiin osallistuvien yhteisöön sijoittautuneiden tutkimusyksiköiden on noudatettava tiedon omistuksen, levittämisen ja käytön sekä tällaisen osallistumisen yhteydessä syntyvien teollis- ja tekijänoikeuksien osalta Intian tutkimusyksiköihin sovellettavia sääntöjä ja menettelyjä sekä tämän sopimuksen liitteen A määräyksiä.
            
            
               3.
                     Tämän sopimuksen määräyksiä ei saa käyttää kaupallisten tai teollisten etujen hankkimiseen, kummankaan osapuolen tai valtuutettujen henkilöiden kaupallisiin tai teollisiin etuihin puuttumiseen niiden omalla alueella tai kansainvälisesti eikä puuttumiseen kummankaan osapuolen tai yhteisön jäsenvaltioiden hallitusten ydinenergiapolitiikkaan.
            
            
            
               14 artikla
                  Luottamuksellisuus
            
         
         
            
               Osapuolet sitoutuvat pitämään salassa enintään kymmenen vuotta tämän sopimuksen irtisanomisen tai sen voimassaolon päättymisen jälkeen sopimuksen täytäntöönpanon aikana tietoonsa saamat tiedot, seikat tai tapahtumat, jotka koskevat toista osapuolta ja jotka eivät suoraan liity sopimuksen kohteeseen, sanotun kuitenkaan rajoittamatta 12 artiklan soveltamista, siltä osin kuin näitä tietoja ei ole julkistettu (muut kuin osapuolen tämän sopimuksen tai muiden velvoitteiden vastaisesti julkistamat tiedot).
            
            
            
               15 artikla
                  Kahdenväliset ydinenergia-alan yhteistyösopimukset
            
            
               1.
                     Tämä sopimus ei rajoita voimassa olevien kahdenvälisten sopimusten eikä erityisesti 17 päivänä toukokuuta 2010 voimaan tulleen Euroopan atomienergiayhteisön ja Intian tasavallan hallituksen välisen yhteistyötä fuusioenergiatutkimuksen alalla koskevan sopimuksen tai Intian ja yhteisön yksittäisten jäsenvaltioiden välillä tehtyjen sopimusten määräysten soveltamista.
            
            
               2.
                     Yhteisön jäsenvaltiot, jotka haluavat aloittaa kahdenvälisen yhteistyön Intian kanssa, voivat tehdä näin tämän sopimuksen nojalla.
            
            
               16 artikla
                  Sovellettava lainsäädäntö
            
            
               Tätä sopimusta tulkitaan yhteisössä ja Intiassa voimassa olevien lakien ja asetusten sekä osapuolten kansainvälisten velvoitteiden mukaisesti. Sovellettavaan lainsäädäntöön kuuluu yhteisön osalta Euratomin perustamissopimus ja siitä johdettu oikeus.
            
            
            
               17 artikla
                  Voimaantulo, irtisanominen ja riitojen ratkaisu
            
            
               1.
                     Tämä sopimus tulee voimaan päivänä, jona osapuolet ilmoittavat kirjallisesti toisilleen, että niiden lainsäädännön asettamat tämän sopimuksen voimaantulon edellytyksenä olevat vaatimukset on täytetty.  
            
            
               2.
                     Tämä sopimus on voimassa kymmenen vuotta. Tämän jälkeen sopimuksen voimassaolo jatkuu ilman eri toimenpiteitä viisi vuotta kerrallaan, jollei jompikumpi osapuoli ilmoita toiselle osapuolelle aikomuksestaan sanoa tämä sopimus irti noudattaen tämän artiklan 5 ja 6 kohdassa määrättyä menettelyä.
            
            
               3.
                     Tämän sopimuksen liite on erottamaton osa sopimusta, ja sitä voidaan muuttaa tämän artiklan 2 kohdan mukaisesti.
            
            
               4.
                     Tätä sopimusta voidaan muuttaa osapuolten yhteisellä päätöksellä. Muutokset tulevat voimaan päivänä, jona osapuolet ilmoittavat kirjallisesti toisilleen, että sopimuksen muuttamiseksi tarvittavat sisäiset menettelyt on toteutettu.
            
            
               5.
                     Kumpi tahansa osapuoli voi päättää tämän sopimuksen ilmoittamalla tästä toiselle osapuolelle kirjallisesti kuusi kuukautta etukäteen. Tämän sopimuksen voimassaolon päättyminen tai sen irtisanominen ei vaikuta sen perusteella tehtyjen järjestelyjen eikä liitteen A noudattamisen johdosta syntyneiden erityisten oikeuksien tai velvoitteiden voimassaoloon tai kestoon.
            
            
            
               6.
                     Jos jompikumpi osapuoli tai jokin yhteisön jäsenvaltio milloin tahansa tämän sopimuksen voimaantulon jälkeen toteuttaa toimia, joilla se rikkoo olennaisesti tämän sopimuksen mukaisia velvoitteitaan, toisella osapuolella on oikeus lopettaa tämän sopimuksen nojalla tehtävä yhteistyö tai keskeyttää kokonaan tai osittain tämän sopimuksen voimassaolo taikka irtisanoa sopimus kokonaan tai osittain ilmoittamalla asiasta kirjallisesti.
            
            
               7.
                     Kaikki tämän sopimuksen tulkintaa tai täytäntöönpanoa koskevat kysymykset tai riidat ratkaistaan osapuolten yhteisellä päätöksellä 10 artiklalla perustetun ohjauskomitean puitteissa.
            
            
               8.
                     Huolimatta tämän sopimuksen nojalla tehtävän yhteistyön keskeyttämisestä kokonaan tai osittain taikka tämän sopimuksen irtisanomisesta mistä tahansa syystä tämän sopimuksen 13 ja 14 artiklan määräyksiä sovelletaan edelleen.  
            
            
            
               18 artikla
            
         
         
            
               Todistusvoimaiset kielet
            
            
               Tämä sopimus on laadittu kahtena kappaleena bulgarian, englannin, espanjan, hollannin, italian, kreikan, kroaatin, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin, viron ja hindin kielellä, ja kukin teksti on yhtä todistusvoimainen. 
            
            
            
            
               Tämän vakuudeksi allekirjoittaneet, siihen asianmukaisesti valtuutettuina, ovat allekirjoittaneet tämän yleissopimuksen.
            
            
            
                
            
            
                     
                     
                        Euroopan atomienergiayhteisön puolesta
                     
                  
                  
                     
                     
                        Intian tasavallan hallituksen puolesta
                     
                     
                        Atomienergiavirasto
                     
                     
                  
               
               LIITE A
            
            
               TEOLLIS- JA TEKIJÄNOIKEUDET
            
            
               Oikeudet tämän sopimuksen perusteella tuotettuun tai käyttöön annettuun henkiseen omaisuuteen jaetaan tässä liitteessä määrätyllä tavalla.
            
            
               SOVELTAMINEN
            
            
               Tämän liitteen määräyksiä sovelletaan tämän sopimuksen mukaisesti tehtävään yhteiseen tutkimukseen, jolleivät osapuolet muuta sovi.
            
            
               I
                     Oikeuksien omistus, jako ja käyttö
            
            
               1.
                     Tässä liitteessä käytettävä käsite ’henkinen omaisuus’ määritellään tämän sopimuksen 1 artiklassa.
            
            
               2.
                     Tämä liite koskee oikeuksien ja osuuksien jakamista osapuolten ja niiden osanottajien kesken. Kumpikin osapuoli ja sen osanottajat huolehtivat siitä, että toinen osapuoli ja sen osanottajat voivat saada niille tämän liitteen mukaisesti jaettavat oikeudet henkiseen omaisuuteen. Tämä liite ei muulla tavoin muuta eikä rajoita oikeuksien, osuuksien ja tekijänpalkkioiden jakamista osapuolen ja sen kansalaisten tai osanottajien kesken, vaan tämä määritellään kummankin osapuolen lakien ja käytäntöjen mukaisesti ja teollis- ja tekijänoikeuksien alalla sovellettavia kansainvälisiä (Maailman henkisen omaisuuden järjestön (WIPO) yleissopimuksia) ja niiden kansallisia sääntöjä noudattaen. 
            
            
               3.
                     Osapuolet sopivat noudattavansa seuraavia periaatteita, joista määrätään erityisissä sopimusjärjestelyissä:
            
            
               a)
                     henkisen omaisuuden laillinen suoja, mukaan lukien ohjelmistojen tekijänoikeudet. Osapuolet ja/tai niiden osanottajat ilmoittavat toisilleen kohtuullisen ajan kuluessa tämän sopimuksen tai sen täytäntöönpanojärjestelyjen mukaisesti syntyneestä henkisestä omaisuudesta ja pyrkivät tarvittaessa hyvissä ajoin suojaamaan tällaisen omaisuuden;
            
            
               b)
                     tulosten tehokas hyödyntäminen;
            
            
               c)
                     osapuolten ja niiden osanottajien panosten huomioon ottaminen määritettäessä osapuolten ja osanottajien oikeuksia ja osuuksia;
            
         
         
            
               d)
                     toisen osapuolen osanottajien syrjimätön kohtelu verrattuna omien osanottajien kohteluun tiedon omistuksen, käytön ja levittämisen sekä teollis- ja tekijänoikeuksien omistuksen, jakamisen ja käytön osalta;
            
            
               e)
                     liiketoiminnan kannalta luottamuksellisen tiedon suojaaminen.
            
            
               4.
                     Osanottajat laativat yhdessä teknologian hallintasuunnitelman. Teknologian hallintasuunnitelma on yhteisen tutkimuksen osanottajien välinen erityinen sopimus, jossa määritellään osanottajien oikeudet ja velvollisuudet, mukaan luettuina yhteisellä tutkimuksella tuotetun tiedon ja henkisen omaisuuden omistusta ja käyttöä, myös julkaisemista, koskevat oikeudet ja velvollisuudet. Teknologian hallintasuunnitelmassa käsitellään yleensä teollis- ja tekijänoikeuksien osalta muun muassa omistus, suojaaminen, käyttöoikeudet tutkimus- ja kehitystarkoituksiin, hyödyntäminen ja tiedon levittäminen, mukaan luettuina yhteistä julkaisutoimintaa koskevat järjestelyt, vierailevien tutkijoiden oikeudet ja velvollisuudet sekä riitojenratkaisumenettelyt. Teknologian hallintasuunnitelmassa käsitellään myös uusien tietojen ja olemassa olevien taustatietojen käsittelyä, lupien myöntämistä ja suoritteita. Teknologian hallintasuunnitelma laaditaan osapuolten voimassa olevien sääntöjen ja määräysten mukaisesti, sanotun kuitenkaan rajoittamatta teollis- ja tekijänoikeuksien alalla sovellettavien kansainvälisten (WIPOn yleissopimusten) ja kansallisten sääntöjen soveltamista, ottaen huomioon yhteisen tutkimuksen tavoitteet, osapuolten ja osanottajien suhteelliset rahoitus- tai muut osuudet, alueittaisen tai käyttöaloittaisen lupien myöntämisen hyödyt ja haitat, sovellettavissa kansallisissa laeissa säädetyt vaatimukset, riitojenratkaisumenettelyjen tarve sekä muut osanottajien aiheellisina pitämät tekijät. Lisäksi yhteisissä teknologian hallintasuunnitelmissa määritellään vierailevien tutkijoiden tekemiin tutkimuksiin liittyvät oikeudet ja velvollisuudet henkisen omaisuuden osalta. Tutkimuksen rahoitukseen osallistuvan osapuolen rahoituksesta vastaavien elinten tai yksiköiden on hyväksyttävä suunnitelma ennen siihen liittyvien yksittäisten tutkimus- ja kehittämisyhteistyösopimusten tekemistä.
            
            
               5.
                     Yhteisellä tutkimuksella tuotettava tieto tai henkinen omaisuus, joita ei käsitellä teknologian hallintasuunnitelmassa, jaetaan mahdollisimman pian sovittavassa suunnitelmassa vahvistettujen periaatteiden mukaisesti. Jos teknologian hallintasuunnitelmaa ei ole olemassa ja jos asiasta ei päästä hyväksytyllä riitojenratkaisumenettelyllä yhteisymmärrykseen, kyseisen tiedon tai henkisen omaisuuden omistavat yhdessä kaikki osanottajat, jotka ovat osallistuneet yhteiseen tutkimukseen, jolla tieto tai henkinen omaisuus on tuotettu. Jokaisella osanottajalla, johon tätä määräystä sovelletaan, on oikeus käyttää tällaista tietoa tai henkistä omaisuutta omiin kaupallisiin tarkoituksiinsa ilman maantieteellisiä rajoituksia.
            
            
               6.
                     Kumpikin osapuoli huolehtii sovellettavien kansallisten lakien mukaisesti ja edellä mainittuja periaatteita noudattaen siitä, että toiselle osapuolelle ja sen osanottajille voidaan myöntää teollis- ja tekijänoikeudet. 
            
            
               7.
                     Samalla kun osapuolet pitävät yllä kilpailun edellytyksiä sopimuksen soveltamisalaan kuuluvilla aloilla, ne pyrkivät varmistamaan, että sopimuksen mukaisesti saatuja oikeuksia ja sen soveltamisalaan kuuluvina tehtyjä järjestelyjä käytetään erityisesti edistämään sopimuksen mukaisesti luodun, julkistetun tai muuten käytettäväksi saatetun tiedon levittämistä ja käyttöä. 
            
            
               8.
                     Sopimuksen irtisanominen tai sen voimassaolon päättyminen ei vaikuta osanottajien tämän liitteen mukaisiin oikeuksiin ja velvollisuuksiin hyväksytyistä käynnissä olevista hankkeista tuloksena olevan henkisen omaisuuden osalta.
            
            
               II
                     Tekijänoikeuden piiriin kuuluvat teokset ja tieteelliset kirjalliset teokset
            
            
               Osapuolten tai niiden osanottajien tekijänoikeuksia käsitellään Bernin yleissopimuksen (Pariisin asiakirja 1971) sekä teollis- ja tekijänoikeuksien kauppaan liittyvistä näkökohdista tehdyn sopimuksen mukaisesti. Rajoittamatta I jakson määräysten soveltamista, mahdollisuutta saada oikeudet henkiseen omaisuuteen ja III jakson määräysten soveltamista, ja jollei teknologian hallintasuunnitelmassa muuta sovita, osapuolet tai osanottajat julkaisevat tutkimuksen tulokset yhteisesti. Jollei edellä olevasta yleisestä säännöstä muuta johdu, sovelletaan seuraavia menettelyjä:
            
            
               1.
                     Jos osapuoli tai sen osanottajat julkaisevat tämän sopimuksen mukaiseen yhteiseen tutkimukseen perustuvia tieteellisiä tai teknisiä lehtiä, artikkeleita, raportteja tai kirjoja taikka videoita, toisella osapuolella tai sen osanottajilla on maailmanlaajuinen, ei-yksinomainen, peruuttamaton ja tekijänpalkkioista vapautettu lupa kääntää, jäljentää, mukauttaa, lähettää sähköisissä tiedotusvälineissä sekä levittää julkisesti kyseisiä teoksia.
            
            
               2.
                     Osapuolet pyrkivät levittämään tämän sopimuksen mukaiseen yhteiseen tutkimukseen perustuvia ja riippumattomien kustantajien julkaisemia tieteellisiä kirjallisia teoksia mahdollisimman laajasti.
            
            
               3.
                     Kaikissa tekijänoikeuden piiriin kuuluvien teosten kappaleissa, joita levitetään ja valmistetaan julkisesti tämän määräyksen mukaisesti, on oltava tekijän nimi tai tekijöiden nimet, jolleivät tekijä tai tekijät nimenomaisesti kiellä nimeämistään. Näissä kappaleissa on myös oltava selvästi nähtävissä maininta osapuolten yhteistyölle antamasta tuesta.
            
            
               III
                     Julkistamaton tieto
            
            
               A.
                     Asiakirjoihin perustuva julkistamaton tieto
            
            
               1.
                     Osapuolet, niiden elimet tai niiden osanottajat yksilöivät asianmukaisten asiakirjojen avulla mahdollisimman varhaisessa vaiheessa, mieluiten teknologian hallintasuunnitelmassa, tiedon, jota ne eivät halua julkistettavaksi tämän sopimuksen yhteydessä, ottaen huomioon muun muassa seuraavat perusteet:
            
            
               a)
                     tiedon salaisuus siinä mielessä, että se ei ole kokonaisuudessaan tai samanlaisina osina taikka osien yhdistelmänä yleisesti alan asiantuntijoiden tiedossa tai laillisin keinoin heidän käytettävissään;
            
            
               b)
                     tiedon salaisuudesta johtuva sen todellinen tai mahdollinen kaupallinen arvo;
            
            
               c)
                     tiedon aiempi suojaaminen siinä mielessä, että tiedon laillinen haltija on toteuttanut olosuhteisiin nähden aiheellisia toimenpiteitä tiedon salaisuuden säilyttämiseksi. Osapuolet ja niiden osanottajat voivat tietyissä tapauksissa sopia, että jollei toisin ilmoiteta, tämän sopimuksen mukaisessa yhteisessä tutkimuksessa annettua, vaihdettua tai tuotettua tietoa tai sen osaa ei saa julkistaa.
            
            
               2.
                     Osapuolet ja niiden osanottajat ilmaisevat selkeästi, esimerkiksi asianmukaisella merkinnällä tai rajoituksista kertovan tekstin tai asianmukaisen salassapitosopimuksen avulla, että tietoa ei saa julkistaa. Tämä koskee myös kyseisen, samalla merkinnällä tai rajoituksella varustetun tiedon täydellistä tai osittaista jäljentämistä. Osapuolen, joka saa julkistamatonta tietoa tämän sopimuksen mukaisesti, on kunnioitettava sen luottamuksellista luonnetta. Nämä rajoitukset päättyvät ilman eri toimenpiteitä, kun tiedon omistaja saattaa tiedon julkisuuteen.
            
            
               3.
                     Vastaanottava osapuoli voi välittää tämän sopimuksen mukaisesti saadun julkistamattoman ja toiselta osapuolelta vastaanotetun tiedon ainoastaan vastaanottavan osapuolen henkilöille tai sen palkkaamille henkilöille ja muille yhteistä tutkimusta varten erityisesti valtuutetuille vastaanottavan osapuolen yksiköille tai elimille edellyttäen, että kaikki näin välitetty julkistamaton tieto kuuluu kirjallisen luottamuksellisuutta koskevan sopimuksen piiriin ja että sen tunnistaa helposti sellaiseksi, kuten edellä 2 kohdassa määrätään.
            
         
         
            
               4.
                     Vastaanottava osapuoli voi levittää julkistamatonta tietoa laajemmin kuin 3 kohdassa sallitaan, jos tämän sopimuksen mukaisesti julkistamatonta tietoa toimittava osapuoli antaa siihen ennakolta kirjallisen suostumuksen. Osapuolet vahvistavat yhteistyössä menettelyt, joita sovelletaan hankittaessa kirjallinen ennakkosuostumus tällaista laajempaa levitystä varten, ja kumpikin osapuoli antaa tällaisen suostumuksen omien sisäisten toimintaperiaatteidensa, määräystensä ja lainsäädäntönsä sallimissa rajoissa.
            
            
               B. Muu kuin asiakirjoihin perustuva julkistamaton tieto
            
            
               1.     Jos tietoa toimittava osapuoli suullisesti välittää julkistamatonta tietoa, joka on erityisesti saatu seminaareissa, kokouksissa ja toimitiloihin tai laboratorioihin tehdyillä käynneillä, 1–4 kohdan määräyksiä sovelletaan soveltuvin osin edellyttäen, että tällaisen julkistamattoman tai muuten luottamuksellisen taikka salassa pidettävän tiedon toimittaja ja vastaanottaja yhteisesti sopivat ennen suullista viestintää muistiosta, jossa kuvataan suullisen viestinnän rajoitukset ja sisältö. 
            
            
               2.      Valvonta
            
            
               Osapuolet tekevät parhaansa varmistaakseen, että niiden tämän sopimuksen mukaisesti vastaanottamia julkistamattomia tietoja valvotaan tässä sopimuksessa määrätyllä tavalla. Jos jompikumpi osapuolista toteaa, että se ei kykene noudattamaan tai että on aiheellista epäillä sen myöhemmin tulevan kykenemättömäksi noudattamaan tässä kohdassa olevia tietojen levityskieltoa koskevia määräyksiä, sen on ilmoitettava asiasta viipymättä toiselle osapuolelle. Osapuolet neuvottelevat tämän jälkeen sopivasta toimintatavasta.
            
            
               __________________